Gemeenskapsinteraksie « Informasietegnologie
Nuwe aanlyn platform vir SU Sosiale Impak
Maandag, Junie 4th, 2018
Wil jy graag betrokke raak by sosiale impak geleenthede by Universiteit Stellenbosch of dalk net sien watter inisiatiewe bestaan?
Die Sosiale Impak-platform vertoon bestaande inisiatiewe en help om nuwe geleenthede vir samewerking te identifiseer vir diegene wat betrokke wil raak.
Dit bied ‘n hulpmiddel om personeel se werk te ondersteun en versterk en ook op betekenisvolle manier te dien as sosiale leerspasie en model vir goeie praktyk met betrekking tot sosiale impak by die US.
Die platform beskik oor ’n aantal soekfilters, ’n deursoekbare nuusargief, asook ’n aantal visuele elemente wat aandui hoeveel verskillende inisiatiewe (vir sosiale impak) daar in die onderskeie fakulteite plaasvind.
Personeel kan aandui hoe hulle werk bydra tot die universiteit se sewe ontwikkelingstemas, naamlik opvoeding vir almal; werkverskaffing en inklusiewe ekonomiese ontwikkeling; omgewing en volhoubaarheid; voedselsekuriteit en gesondheid; hulpbronne en infrastruktuur; veiligheid; sekuriteit en goeie bestuur; en sosiale- en geslagsgelykheid. Hierdie ontwikkelingstemas sluit direk aan by die Verenigde Nasies se Volhoubare Ontwikkelingsdoelstellings.
Personeel word genooi om hul inisiatiewe vir sosiale impak hier te registreer. Besoek www.sun.ac.za/si vir meer inligting.
Posted in Gemeenskapsinteraksie | Comments Off on Nuwe aanlyn platform vir SU Sosiale Impak
Posted in Gemeenskapsinteraksie, Algemeen | 2 Comments »
IT vat die koek by Welwees Sportdag
Op 24 Oktober het `n sterk stuks van 43 IT-personeel die 31 grade hitte vir die US Welweesdag breëbors en grootbek aangedurf. Ook maar goed die uitslae was goed anders sou daar `n paar hangende sku koppe gewees het aan die einde van die dag.
Aan spangees en entoesiasme was daar geen tekort aan nie. Dit was duidelik aan die volume waarteen daar geskree – IT was sonder twyfel die grootste rasers. Die feit dat almal heldergroen t-hemde met die filosofiese woorde “Keep calm and call IT” aangehad het, het hulle natuurlik nie enigsins minder opsigtelik gemaak nie.
IT-spanne het mekaar se sportaktiwiteite bygewoon en mekaar welluidend die veld ondersteun en motiveer. Die effek hiervan was duidelik te sien tydens die toutrekkompetisie. Daar is min dinge wat `n man so hard laat trek soos iemand wat langs hom staan en skree nie.
Tussendeur is worsrolletjies gebraai, koeldrank gedrink en `n goeie skoot suiker vir energie met sjokoladekoek.
Vir die tweede jaar het IT dit reggekry om vir elke Sportdagaktiwiteit `n span in te skryf (sien name van alle deelnemers heel onder) en het met die louere weggestap met die vlugbal, hokkie en toutrek. IT het ook met die algehele prys weggestap.
“Ek is trots op al die deelnemers, en baie dankbaar teenoor die organiseerders binne IT en die US se Welwees afdeling onder leiding van Maureen Kennedy.” – Petro Uys
Posted in Gemeenskapsinteraksie | Comments Off on IT vat die koek by Welwees Sportdag
Studente wen by tegnologiefees
ŉ Tegnologiefees met verskeie pryse, groot afslag en die geleentheid om die nuutste tegnologie uit te toets en daarmee te speel, is Dinsdag 22 Oktober in die Neelsie gehou.
Die Tegnologiefees was ŉ inisiatief van die Studente Tegnologieprogram (STP) wie se doel dit is om bekostigbare tablette en skootrekenaars te verskaf aan alle studente verbonde aan openbare universiteite in Suid-Afrika.
Personeel en studente kon nie net waardevolle inligting oor die tegnologie wat die program bied kry nie, maar kon dit ook uittoets en daarmee speel. Daar was verskeie pryse op die spel en afslag is aangebied op heelwat van die produkte wat uitgestal is.
Die Maties-dansvereniging het vir die vermaak gesorg oor middagete en die name van die wenners van die October Tech Fest-kompetisie is getrek. Kyk video hier.​
Lees meer oor die tegnologie wat uitgestal en die Studente Tegnologieprogram by www.sun.ac.za/ithub of www.stp.ac.za.
Posted in Gemeenskapsinteraksie, Studente | Comments Off on Studente wen by tegnologiefees